ประกาศคณะกรรมการการยางแห่งประเทศไทยประกาศคณะกรรมการการยางแห่งประเทศไทยเรื่องแบบและวิธีการยื่นคำขอรับเงินกองทุนพัฒนายางพาราเพื่อเป็นค่าใช้จ่ายในการส่งเสริมและสนับสนุนสถาบันเกษตรกรชาวสวนยางพ.ศ. ๒๕๖๐ อาศัยอำนาจตามความในมาตรา๔๑ วรรคหนึ่งและวรรคสอง แห่งพระราชบัญญัติการยางแห่งประเทศไทย พ.ศ. ๒๕๕๘คณะกรรมการการยางแห่งประเทศไทยจึงออกประกาศไว้ ดังต่อไปนี้ข้อ๑ ประกาศนี้เรียกว่า ประกาศคณะกรรมการการยางแห่งประเทศไทยเรื่อง แบบและวิธีการยื่นคำขอรับเงินกองทุนพัฒนายางพาราเพื่อเป็นค่าใช้จ่ายในการส่งเสริมและสนับสนุนสถาบันเกษตรกรชาวสวนยาง พ.ศ. ๒๕๖๐ข้อ๒[๑] ประกาศฉบับนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ๓ ในประกาศนี้ผู้ว่าการ หมายความว่าผู้ว่าการการยางแห่งประเทศไทยพนักงาน หมายความว่า พนักงานรวมทั้งลูกจ้างของการยางแห่งประเทศไทยเกษตรกรชาวสวนยางหมายความว่า เจ้าของ ผู้เช่า หรือผู้ทำสวนยางและคนกรีดยางซึ่งมีสิทธิได้รับผลผลิตจากต้นยางในสวนยางนั้นและได้ขึ้นทะเบียนไว้กับการยางแห่งประเทศไทยสถาบันเกษตรกรชาวสวนยาง หมายความว่า สมาคม สหกรณ์หรือกลุ่มเกษตรกรชาวสวนยางที่จดทะเบียนเป็นนิติบุคคลตามกฎหมาย แต่ไม่รวมถึงบริษัทจำกัดห้างหุ้นส่วนจำกัดและห้างหุ้นส่วนสามัญที่มีเกษตรกรชาวสวนยางเป็นผู้ถือหุ้นหรือหุ้นส่วนไม่ว่าทั้งหมดหรือบางส่วนและได้ขึ้นทะเบียนไว้กับการยางแห่งประเทศไทยเครือข่ายหมายความว่า เครือข่ายสถาบันเกษตรกรชาวสวนยางตามระเบียบการยางแห่งประเทศไทยว่าด้วยเครือข่ายสถาบันเกษตรกรชาวสวนยางข้อ๔ วัตถุประสงค์การให้เงินกองทุนพัฒนายางพาราเพื่อเป็นค่าใช้จ่ายในการส่งเสริมและสนับสนุนสถาบันเกษตรกรชาวสวนยางดังนี้๔.๑ค่าใช้จ่ายในการจัดประชุมเกษตรกรชาวสวนยางซึ่งประสงค์จะรวมกลุ่มจัดตั้งเป็นสถาบันเกษตรกรชาวสวนยาง๔.๒ ค่าใช้จ่ายในการจัดประชุมเชื่อมโยงสถาบันเกษตรกรชาวสวนยางให้เป็นเครือข่ายในการดำเนินกิจกรรมหรือธุรกิจของสถาบันเกษตรกรชาวสวนยาง๔.๓ค่าใช้จ่ายในการจัดประชุมเครือข่าย๔.๔รางวัลสร้างแรงจูงใจให้สถาบันเกษตรกรชาวสวนยางมีการพัฒนาไปสู่ความเข้มแข็งและยั่งยืน๔.๕เงินเพื่อส่งเสริม สนับสนุนสถาบันเกษตรกรชาวสวนยางในการดำเนินกิจกรรมอื่น ๆ ตามโครงการที่คณะกรรมการกำหนดข้อ๕ สถานที่ยื่นคำขอณที่ทำการการยางแห่งประเทศไทยจังหวัด/สาขา ที่สถาบันเกษตรกรชาวสวนยางตั้งอยู่ข้อ๖ สถาบันเกษตรกรชาวสวนยางที่ขอรับเงินส่งเสริมและสนับสนุนต้องขึ้นทะเบียนกับการยางแห่งประเทศไทยข้อ๗ สถาบันเกษตรกรชาวสวนยางที่ประสงค์ขอรับให้ยื่นคำขอตามแบบ งสบ.๑ ท้ายประกาศฉบับนี้ พร้อมด้วยหลักฐาน ดังต่อไปนี้๑) โครงการ/กิจกรรม๒) แผนการดำเนินงานประจำปี๓) แผนงานใช้จ่ายเงินประจำปี๔) หนังสือรับรองการจดทะเบียนของสถาบันเกษตรกรชาวสวนยาง๕) สำเนารายงานการประชุมที่มีมติให้ขอรับเงิน๖) รายชื่อคณะกรรมการสถาบันเกษตรกรชาวสวนยางและทะเบียนสมาชิกข้อ๘ โครงการที่ขอรับการสนับสนุนผู้ได้รับประโยชน์โดยตรงจะต้องเป็นสถาบันเกษตรกรชาวสวนยางในพื้นที่หากนำเงินที่ได้รับการจัดสรรไปใช้กับกลุ่มเป้าหมายอื่นและไม่ตรงตามวัตถุประสงค์ผู้ขอรับการสนับสนุนจะต้องคืนเงินทั้งหมดให้กับการยางแห่งประเทศไทยข้อ๙ เงินให้เพื่อสนับสนุนการบริหารจัดการสถาบันเกษตรกรชาวสวนยางโดยจำแนกเป็น๑)สถาบันเกษตรกรชาวสวนยางที่มีสมาชิกไม่เกิน ๖๙ คน๒) สถาบันเกษตรกรชาวสวนยางที่มีสมาชิกตั้งแต่๗๐ คนขึ้นไป แต่ไม่เกิน ๑๖๕ คน๓) สถาบันเกษตรกรชาวสวนยางที่มีสมาชิกตั้งแต่ ๑๖๖ คนขึ้นไปแต่ไม่เกิน ๕๒๐ คน๔) สถาบันเกษตรกรชาวสวนยางที่มีสมาชิกเกินกว่า๕๒๐ คนขึ้นไปวงเงินสนับสนุนสถาบันเกษตรกรชาวสวนยางแต่ละประเภทที่แต่ละสถาบันเกษตรกรชาวสวนยางจะได้รับให้เป็นไปตามอัตราที่ผู้ว่าการกำหนดโดยคำนึงถึงเงินงบประมาณที่ได้รับจัดสรรในแต่ละปีและจำนวนสถาบันเกษตรกรชาวสวนยางข้อ๑๐ ให้สถาบันเกษตรกรชาวสวนยางใช้จ่ายเงินที่ได้รับการจัดสรรให้เป็นไปตามแผนการดำเนินงานประจำปี และแผนการใช้จ่ายเงินประจำปีที่ได้รับอนุมัติและต้องมีหลักฐานการเบิกจ่ายเงินทุกรายการ เพื่อใช้ในการตรวจสอบข้อ๑๑ ให้สถาบันเกษตรกรชาวสวนยางที่ได้รับเงินเพื่อส่งเสริมและสนับสนุนจากการยางแห่งประเทศไทย ใช้จ่ายเงินให้เป็นไปตามวัตถุประสงค์ของโครงการที่ได้รับการอนุมัติ หากสถาบันเกษตรกรชาวสวนยางใดที่รับเงินไปแล้วไม่ดำเนินการตามแผนงานโครงการที่ได้รับการอนุมัติ ให้การยางแห่งประเทศไทย ดำเนินการเรียกเงินคืนและสถาบันเกษตรกรชาวสวนยางนั้น ต้องคืนเงินให้แก่การยางแห่งประเทศไทยภายในสามสิบวันนับแต่วันที่ได้รับแจ้งข้อ ๑๒ เมื่อสถาบันเกษตรกรชาวสวนยางที่รับเงินจากการยางแห่งประเทศไทยได้ดำเนินการตามวัตถุประสงค์ของโครงการเสร็จเรียบร้อยแล้วให้ดำเนินการ รายงานผลการดำเนินงานให้การยางแห่งประเทศไทยทราบกรณีมีเงินเหลือจ่ายจากการดำเนินงานตามโครงการ ให้คืนเงินเหลือจ่ายแก่การยางแห่งประเทศไทยข้อ๑๓ เมื่อได้รับคำขอแล้วให้พนักงานตรวจสอบคุณสมบัติให้เป็นไปตามหลักเกณฑ์เพื่อตรวจสอบความครบถ้วนของข้อมูลแล้วให้แจ้งแก่ผู้แจ้งทราบข้อ ๑๔ ให้ผู้ว่าการหรือผู้ที่ผู้ว่าการมอบหมายพิจารณาคำอุทธรณ์โดยไม่ชักช้าแต่ต้องไม่เกิน๓๐ วัน นับแต่ได้รับคำอุทธรณ์ ในกรณีที่เห็นด้วยกับคำอุทธรณ์ให้ดำเนินการเปลี่ยนแปลงคำสั่งและแจ้งให้ผู้อุทธรณ์ทราบภายในกำหนดเวลาดังกล่าวนั้นด้วยในกรณีไม่เห็นด้วยกับคำอุทธรณ์ให้ส่งความเห็นพร้อมเหตุผลภายในกำหนดเวลาตามวรรคแรกไปยังผู้บังคับบัญชาของผู้ว่าการหรือผู้ที่ผู้ว่าการมอบหมายสูงขึ้นไปหนึ่งระดับให้ผู้บังคับบัญชาของผู้ว่าการหรือผู้ที่ผู้ว่าการมอบหมายดังกล่าวพิจารณาคำอุทธรณ์และพิจารณาสั่งการตามที่เห็นสมควรและแจ้งให้ผู้อุทธรณ์ทราบภายใน ๓๐ วันนับแต่ได้รับเรื่องอุทธรณ์ และให้ผลการพิจารณาดังกล่าวถือเป็นที่สุดข้อ๑๕ ให้พนักงานเสนอคำขอพร้อมด้วยหลักฐานที่ได้รับไว้เพื่อให้ผู้มีอำนาจพิจารณารับคำขอให้แล้วเสร็จ ภายใน ๔๕ วัน นับแต่วันยื่นคำขอข้อ๑๖ เมื่อผู้มีอำนาจได้อนุมัติตามคำขอให้พนักงานแจ้งให้ผู้ยื่นคำขอทราบ ภายใน ๗ วัน นับแต่ผู้มีอำนาจอนุมัติประกาศ ณ วันที่ ๕เมษายน พ.ศ. ๒๕๖๐พลเอก ฉัตรเฉลิม เฉลิมสุขประธานกรรมการการยางแห่งประเทศไทย[เอกสารแนบท้าย]๑. คำขอรับเงินกองทุนพัฒนายางพาราตามมาตรา ๔๙ (๖) แห่งพระราชบัญญัติการยางแห่งประเทศไทยพ.ศ. ๒๕๕๘ (แบบ งสบ.๑)๒. การตรวจสอบคุณสมบัติผู้ขอรับเงินกองทุนพัฒนายางพาราเพื่อส่งเสริมและสนับสนุนสถาบันเกษตรกรชาวสวนยาง ตามมาตรา ๔๙ (๖)แห่งพระราชบัญญัติการยางแห่งประเทศไทย พ.ศ. ๒๕๕๘ (แบบ งสบ.๓)(ดูข้อมูลจากภาพกฎหมาย)พรวิภา/ภวรรณตรี/จัดทำ๑๐ เมษายน ๒๕๖๐นุสรา/ตรวจ๒๖ พฤษภาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๙๙ ง/หน้า ๔๖/๗ เมษายน ๒๕๖๐